22/07/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 12 de xullo do 2022 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica (expediente-e.: IN407A 2022/132-1).

Expediente-e.: IN407A 2022/132-1 Promotora: UFD Distribución Electricidad, S. A. Denominación da instalación: CAMBIO SECCION TRAMO LMTS SAD706 ENTRE CT 15CQ90 E CCTT 15CQ91 E 15CQ92 Concello: Oleiros.1 En data 13/04/2022, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica, co fin de incrementar a capacidade de transporte das liñas de distribución de enerxía eléctrica existentes para atender os aumentos de demanda de enerxía que se produciron ao longo do tempo na zona de Punta Canide, no concello de Oleiros, proxéctase a substitución dos condutores de dous tramos soterrados. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: Proxecto de execución denominado CAMBIO SECCION TRAMO LMTS SAD706 ENTRE CT 15CQ90 E CCTT 15CQ91 E 15CQ92, asinado por D. Holgueras Coslado, Ruben Marcelo, Enxeñeiro Tecnico Industrial, nº colexiado 2980 de Vigo, o 31.03.2022. ANEXO, asinado por D. Majdoubi Raib, Abdeljebbar, Enxeñeiro Industrial, nº colexiado 15.670 de Madrid, o 31.05.2022 2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). En cumprimento do artigo 46. e) da dita lei, o solicitante declara que o proxecto non afecta a novos bens e dereitos de propiedade particular.3 Consonte os artigos 127.1 e 127.2 do Real decreto 1955/2000, de 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral afectadas dunha separata do proxecto, na parte na que a instalación puidera prexudicar a bens e dereitos ao seu cargo, contendo as características da instalación e a documentación cartográfica correspondente. Se lles solicitou o preceptivo informe ao Concello de Oleiros e a Dirección Xeral do Patrimonio. A empresa promotora manifestou a súa conformidade cos condicionados establecidos 4 Os servizos técnicos da xefatura territorial emitiron informe sobre a dita solicitude en data 27/06/2022.1) O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2) A lexislación a aplicar neste expediente é a que de seguido se relaciona: · A Lei 24/2013, do 26 de decembro, do sector eléctrico. · O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. · O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. · O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. · Resolución do 19 de febreiro de 2014 pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico. · Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia 3) As características técnicas da instalación son as que a seguir se describen: As instalacións atópanse en Punta Canide, no concello de Oleiros e as súas características técnicas son as seguintes: Cambio de condutor da liña SAD706 (Expte.: IN407A 2016/2034-1). Substitución dos seguintes dous tramos de LMTS, coa retirada do condutor existente tipo RHV-70: - LMTS, a 15 KV. (Actuación nº1), de 248 m., coa orixe no CT-CR. Canide (IN407A 2015/339-1, 15CQ90), condutor tipo RHZ1-2OL 12/20 KV 1X240 mm² AL, e final no CT Sta. María Canide 2 (Expte.: 25636, 15CQ92). - LMTS a 15 KV. (Actuación nº2), cunha lonxitude de 617 m., coa orixe no CT-CR. Canide (IN407A 2015/339-1, 15CQ90), condutor tipo RHZ1- 2OL 12/20 KV 1X240 mm² AL, e final no CT Sta. María Canide 3 (IN407A 2009/94, 15CQ91) 4) En data 27/06/2022 Os servizos técnicos da xefatura territorial emitiron informe favorable sobre a dita solicitude. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeriro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 12 de xullo do 2022 Isidoro Martínez Arca Xefe territorial da Coruña